http___www.izravno.com_hr_info_svijet_svijet__1.xml
1.1 1.2 2.1 2.2 2.3 2.4
Anticipating that Hurricane Irma will “devastate” part of the United States, U.S. officials were preparing a massive response to the storm, the head of the Federal Emergency Management Agency (FEMA) said on Friday. With Irma set to hit Florida as early as Saturday night, parts of Florida was expected to lose electricity for days, if not longer, and more than 100,000 people may need shelter, FEMA Administrator Brock Long warned at a news conference. “Hurricane Irma continues to be a threat that is going to devastate the United States in either Florida or some of the southeastern states,” Long said. Irma was a Category 5 hurricane, the most dangerous measure by the National Hurricane Center, before being downgraded to Category 4 early Friday after pummeling islands in the Caribbean. READ MORE
1.1 2.1 3.1 4.1 4.2 5.1 5.2 5.3 5.4 5.5 5.6 6.1 6.2 6.3 6.4 7.1 7.2 7.3 7.4 7.5 7.6 8.1 8.2 8.3 8.4 9.1 9.2 9.3 9.4 9.5 9.6 10.1 10.2 11.1 11.2 11.3 12.1 12.2 12.3 12.4 12.5 13.1 13.2 13.3 13.4
Svijet, 8. rujna 2017. Pregledano 92 puta Autor: Icom, Hina ZAGREB, 8. rujna 2017. (Icom, Hina) - Preglede vijesti iz svijeta: WASHINGTON - Američki predsjednik Donald Trump upozorio je u petak na razorni potencijal uragana Irma dok se ta oluja 4. kategorije kreće prema Floridi i pozvao je stanovnike koji su na njezinom putu da prate vladine preporuke. "Ovo je oluja koja ima apsolutno povijesni razorni potencijal. Molim sve koji su na njezinom putu da budu oprezni i prate sve preporuke vladinih dužnosnika i policije", poručio je Trump građanima putem video snimke. Irma je oslabila na kategoriju 4 u petak s vjetrovima do 240 kilometara na sat, ali je i dalje jedna od najsnažnijih oluja s kojima je Florida ikada bila suočena, upozorili su dužnosnici. Njezina moć osjetila se u sjevernoj Kubi i na Bahamima u petak a očekuje se da će doći do Miamija u nedjelju, priopćio je američki Nacionalni centar za uragane. U prognozama se upozorava na "teške uraganske uvjete" nad dijelovima floridskog poluotoka i Florida Keysu od subote navečer. WASHINGTON - Ocjenjujući da će uragan Irma opustošiti dijelove SAD-a, upravitelj američke Savezne agencije za izvanredne situacije (FEMA) rekao je u petak da se američki dužnosnici pripremaju za masivni odgovor na uragan koji će pogoditi Floridu najranije u subotu. "Uragan Irma i dalje prijeti da će opustošiti SAD, bilo Floridu ili neku od država na jugoistoku", rekao je čelnik FEMA-e na konferenciji za novinare. Brock Long upozorio je da dijelovi Floride mogu danima ostati bez struje te da će više od 100.000 ljudi možda trebati utočište. Uragan Irma bio je 5. kategorije, najopasniji prema Nacionalnom centru za uragane, prije no što je svrstan u 4. kategoriju u petak ujutro, nakon što je pogodio Karipske otoke. MEXICO - Službe civilne zaštite se raspoređuju na jugu Meksika, zahvaćenog u noći najjačim potresom u toj zemlji u posljednjih 100 godina, jakosti 8,2 u kojem je poginulo najmanje 35 osoba. Potrage za preživjelima su prioritet u Juchitanu u državi Oaxaca gdje su se "srušile kuće u kojima su bili stanari", rekao je direktor meksičke civilne zaštite Ricardo de la Cruz na kanalu Milenio TV. Iz ruševina tog grade je već izvučeno 17 tijela. Država Oaxaca je najpogođenija potresom s 25 mrtvih, rekao je ministar poljoprivrede Jose Calzada. Potres se dogodio u 23,49 po mjesnom vremenu i mnoge je stanovnike iznenadio kada su već legli ili se spremali na počinak. Meksiko je smješten na mjestu gdje se dodiruje pet tektonskih ploča zbog čega je tu jaka seizmička aktivnost. VILLEVICENCIO - Papa Franjo je u petak, trećeg dana posjeta Kolumbiji pozvao na pomirenje ocijenivši da bi u suprotnom mir predstavljao poraz u toj zemlji koja pokušava okrenuti novu stranicu nakon gerilskog rata duljeg od pola stoljeća. "Svaki mirovni napor bez iskrenog pomirenja bit će osuđen na propast", rekao je papa Franjo na misi u Villavicenciu, u središtu zemlje gdje se sastao sa žrtvama i sudionicima sukoba, tijekom svog prvog posjeta Kolumbiji koji će trajati do nedjelje. "Pomirenje se ostvaruje i učvršćuje naporima sviju, ono omogućuje izgradnju budućnosti i ulijeva nadu", ocijenio je Papa u toj regiji opustošenoj brutalnostima najduljeg sukoba tog kontinenta. Vlada predsjednika Juana Manuela Santosa je u studenom potpisala povijesni mirovni sporazum s marksističkom gerilom Revolucionarnim oružanim snagama Kolumbije (FARC), glavnom gerilom Amerike koja je prošlog tjedna postala isključivo politička organizacija. KONYA - Izaslanstvo njemačkog parlamenta posjetilo je u petak vojnike Bundeswehra stacionirane u Konyi, u središtu Turske, nakon što je prethodni posjet u srpnju Ankara otkazala. U izaslanstvu je bilo sedam njemačkih parlamentaraca iz različitih stranaka a vodila ga je zamjenica glavnog tajnika NATO-a Rose Gottemoeller, navodi Bundeswehr. Ankara je 14. srpnja tražila odgodu posjeta parlamentaraca tridesetorici njemačkih vojnika u bazi Konya. Ovog puta NATO je organizirao posjet i to rješenje je Turska prihvatila. "Primili su nas visoki dužnosnici i turska strana je jasno željela smiriti napetosti", rekao je zastupnik SPD-a Rainer Arnold prije povratka u Berlin. Njemački zastupnici imaju zakonsku obvezu posjetiti vojnike jer je njemačka vojska u nadležnosti zastupničkog doma. CIUDAD MEXICO - Potres magnitude 8,2 pogodio je noću na petak pacifičku obalu juga Meksika i ubio najmanje 26 osoba, objavile su vlasti, no strahuje se da bi broj žrtava mogao rasti, javila je agencija Reuters. Epicentar snažnog potresa koji se osjetio i u glavnom gradu Ciudad de Mexicu nalazi u vodama Tonale, na obali države Chiapas, prema podacima Američkog geološkog centra (UGSS) koji je izmjerio jakost 8,1.Broj žrtava mogao bi rasti jer je potres u Oaxaci "rušio kuće sa stanarima unutra", rekao je de la Cruz za kanal Milenio TV. ANKARA - Europska unija ima 'kreni-stani' stajalište prema turskim pristupnim razgovorima koje Ankara ne može prihvatiti, rekao je u petak turski ministar za odnose s Europskom uniju Omer Celik. "Ovaj pristup 'zamrzavam razgovore, pa ih ponovno pokrećem' nije nam prihvatljiv", rekao je Celik nakon sastanka s ministrima EU-a u estonskome glavnom gradu Tallinnu. On je također optužio njemačku vladu da pokušava iskoristiti Europsku uniju za vlastite ciljeve. JERUZALEM - Izraelsko pravosuđe izvijestilo je suprugu premijera Benjamina Netanyahua kako je namjerava optužiti u aferi pretjeranih troškova na trošak poreznih obveznika, objavilo je ministarstvo pravosuđa u petak. Izraelski glavni tužitelj dopušta mogućnost Sari Netanyahu i njezinim odvjetnicima da pred njim ospore navode iz optužnice na saslušanju, priopćilo je ministarstvo. Gospođu Netanyahu sumnjiči se da je naručila stotine rafiniranih obroka i jela za 85.000 eura a stavila ih na trošak premijerove rezidencije premda su bili namijenjeni osobnoj konzumaciji, po priopćenju ministarstva. Sam Netanyahu nije dio te afere. No, eventualno slanje njegove supruge pred sud nastavilo bi se na nevolje s kojima je suočen, budući da se protiv njega vode dvije različite istrage. BRUSELJ - Izlazak Velike Britanije, koja ima 73 zastupnika u Europskom parlamentu, mogao bi Hrvatskoj donijeti jedno dodatno zastupničko mjesto, proizlazi iz nacrta izvješća o kojem će sljedeći tjedan raspravljati Odbor za ustavna pitanja Europskog parlamenta. Danuta Huebner, zastupnica iz Poljske (Europska pučka stranka) i portugalski zastupnik Pedro Silva Pereira (Socijalisti i Demokrati) pripremili su nacrt izvješća o tome što učiniti sa 73 zastupnička mjesta koja će ostati upražnjena nakon izlaska Velike Britanije iz EU-a. O tom izvješću u ponedjeljak u Strasbourgu raspravljat će Odbor za ustavna pitanja Europskog parlamenta. Odbor bi na sastanku u ponedjeljak trebao samo održati raspravu o izvješću i odrediti datum do kada se mogu podnositi amandmani.